A Little Guesthouse is geleë in 'n pragtige en rustige omgewing. Die plekkie is baie skoon en netjies en die gasvrou dink behoorlik aan alles! Uitstekend!
A Little Guesthouse is 'n mooi plekkie om te oornag. Die akkommodasie was mooi skoon, netjies, maar die woonstel is baie klein. Geen plek is gelaat in die kamer om my reistas te plaas nie. Jy beweeg ook baie moeilik in die kamer as gevolg van die beknopte klein vertrekkie.
Baie goed geleë, skoon, met alles wat mens kan verwag in die wooneenheid. Dankie vir die vrienelike diens.
Ons was op pad Kruger toe en het met die opry en afry hier oorgeslaap. Skoon, netjies, stil, veilig en naby die regte plekke.
Die ligging van die plek laat jou meer voel asof jy buite die stad is en tog is dit net 'n hanetree van die stadsbedrywighede af. Aanwysings was perfek en ons het die plek sonder moeite gekry. Die ontvangs was uiters vriendelik. Alhoewel die plek effens beknop was vir 5 mense, was dit goed toegerus en netjies. Die area is mooi en ons kon heerlik in die tuin onspan na die dag se reis. Definitief die geld werd.
Dit is vir ons positiewe terugvoer dat julle maklik ons plek kon kry. Dit is waar dat dit tog bietjie beknop is vir 5 mense, daarom dat die standaard uitleg vir 4 mense is. Ons sit net die ekstra bed in vir gaste wat nie dit nodig vind om vir so 'n kort tydjie, twee eenhede te bespreek nie. Dit is lekker om te hoor dat julle heerlik in ons tuin kon ontspan.
Ons het baie lekker gebly en was ook verras dat 'n mens so naby aan die N1 is, maar dat 'n mens dit omtrent glad nie hoor nie. Het gevoel ons is op 'n plaas! Weens sekuriteitsredes is die kamers net 'n bietjie meer verlig as wat ons gewoond is.
Baie dankie vir die terugvoer. Ons sal kyk na 'n manier om die kamers meer donker te maak, maar jy is wel reg oor die baie ligte vir sekuriteitsredes.
Die vooraf gestuurde inligting is vir ons belangrik omdat ons weet hoe sleg dit is om te verdwaal nadat jy reeds vêr gery het.
Dit was 'n sakereis van 4 kollegas. Ons het die verblyf baie geniet, geen probleme nie, alles was goed beskikbaar. Ek sal A Little Guesthouse enige tyd vir iemand aanbeveel.
Baie, baie dankie vir die gawe terugvoer rakende die ligging, dat dit goed teogerus is en dat julle die eenheid as netjies ervaar het.
Fantastiese plekkie met 'n lieflike eienaar wat vir my in persoon kom groet het en was so hulpvaardig deur om al my vrae te beantwoord ens. Plek was verskriklik netjies and goed-georganiseerd, en die tuisgemaakte beskuit was 'n lieflike dingetjie om te ontvang na 'n lang dag se reis. Sal die plek aan enige iemand aanbeveel wat rus, vrede en 'n goeie nagsrus wil hê.